બાળકોના રૂમમાં સૌથી મોટી સમસ્યા હોય તો એ સ્ટોરેજની છે. બુક્સ અને રમકડાં માટે ખાસ સ્ટોરેજની જગ્યા જરૂરી છે, જેથી રૂમમાં જ્યાં-ત્યાં ઢગલાં જોવા ન મળે. આમ બુક્સ, રમકડાં અને સી.ડી. સ્ટોર કરી શકાય એવા યુનિટ્સ બનાવવા જોઈએ જેનો ઉપયોગ સ્ટડી ટેબલ તરીકે પણ થઈ શકે. નાનાં બાળકોની માતાઓ ઘણી વાર પર્સનલાઇઝ્ડ ટૉય બાસ્કેટના ઑર્ડર આપે છે, જેથી રમકડાં જ્યાં-ત્યાં વેરવિખેર હાલતમાં પડ્યાં ન રહે.